Nii Uudis+ kui ka Reporteritund jõuavad eetrisse Eestimaa südamest Paidest.    Uudis+ saates on tähelepanu all elu Järva-, Rapla-, ja Harjumaal. Teemadeks on nii ühistranspordi korraldus, mitmete valdade raske  majanduslik olukord kui ka kohalik kultuurielu Samuti teeme ülevaate poliitilisest olukorrast neis maakondades kohalike valimiste eel. Kõlavad kommentaarid nii kohalikelt elanikelt kui ka ajakirjanikelt.  Saadet teevad Olev Kenk ja Arp Müller.    Kell 14.05 algavas Reporteritunnis on seekord saatejuhtide Andres Kuuse ja Lauri Hussari külalisteks Järva maavanem Tiina Oraste, Raplamaa ettevõtja Avo Kull ja Margus Mikomägi ajalehest Nädaline. Juttu tuleb Tallinnat ümbritsevate omavalitsuste  võlust ja valust, aga ka Järvamaa omavalitsustes tekkinud ringvõlgnevusest ja nende toimetulekuprobleemidest ning mõistagi räägime Järvamaa, Raplamaa ja Harjumaa valimiseelsest olukorrast.    Uudis+ algab kell 12.15 ning kestab kuni kella 17ni. Kell 14.05-15 on eetris Reporteritund.